Jean du Bellay (kardinal)

Jean du Bellay, ganet e 1492 pe 1498 e  Souday (Loir-et-Cher) ha marvet d'ar 16 a viz C'hwevrer 1560 e Roma, a oa un eskob hag ur c'hardinal gall hag un diplomat a-bouez.  Gwareziñ a reas Rabelais, a labouras evitañ e Roma.

Mab e oa da Louis du Bellay ha Marguerite de La Tour-Landry, anezhañ an trede eus pemp bugel, en o zouez Guillaume, MArtin ha René.
Mignon e oa d'ar roue Frañsez I, ha kannad Bro-C'hall e voe meur a wech. Eskob e voe e Baiona, ha goude e Pariz adalek 1532 betek 1551.

Eskob Ostia ha Dean Bodad ar Gardinaled e voe adal  1555.

Barzh latin e oa ivez, ha meuleudi a veze kanet d'e dri dastumad barzhonegoù ha d'e brezegennoù er yezh-se. Rabelais a voe sekretour dezhañ, karget da seveniñ kefridioù kuzh evel marc'hata da brenañ, marteze kemer, delwennoù roman d'o c'has da Vro-C'hall da brofañ d'ar roue gall.
Goude marv ar roue Frañsez I{{añ]], ne voe ket enoret Jean du Bellay ken gant Herri II.

Hervez an istorour gall Dom Piolin e oa troet Jean du Bellay da zastum  madoù. E miz Eost 1541 e voe roet dezhañ e drede eskopti, hini Lemojez. Ouzhpenn da se e voe anvet da abad Saint-Maur-des-Fossés, Fontaine-Daniel, Lérins, an  Eschcalis... tremen 20 anezho etre 1527 ha 1560 Nadaud, Joseph (1882) : Nobiliaire du diocèse et de la généralité de Limoges. Tome 1, pp. 559-560]..

Oberennoù
 Correspondance du Cardinal Jean Du Bellay. I. 1529–1535. Embannet gant Rémy Scheurer. Klincksieck, Paris 1969.
 Correspondance du Cardinal Jean Du Bellay. II. 1535–1536. Embannet gant Rémy Scheurer. Klincksieck, Paris 1973.
 Jean du Bellay: Poemata. Société des textes français modernes, Paris 2007, .
 Correspondance du Cardinal Jean Du Bellay. III. 1537–1547. Embannet gant Rémy Scheurer, Loris Petris, David Amherdt hag Isabelle Chariatte. Société de l'histoire de France, Paris 2008 .
 Correspondance du Cardinal Jean Du Bellay. IV. 1547–1548. Embannet gant Rémy Scheurer, Loris Petris, David Amherdt ha Nathalie Guillod. Société de l'histoire de France, Paris 2011 .
 Correspondance du Cardinal Jean Du Bellay. V. 1549–1550. Embannet gant Rémy Scheurer, Loris Petris, David Amherdt ha Nathalie Guillod. Société de l'histoire de France, Paris 2012 .
Notennoù

Rummad:Ganedigezhioù ar bloavezhioù 1490
Rummad:Marvioù 1560
Rummad:Kardinaled Bro-C'hall
Rummad:Eskibien Bro-C'hall
Rummad:Kannadourien